Daldøs-bræt. Øverst: Åbningsstilling. I midten: Spiller A's brikkers rute. Nederst: Stilling efter hver spillers første træk.
Daldøs er et brætspil i tâb-familien, som kun kendes fra nogle få kystnære egne i Skandinavien, hvor spillets historie kan spores tilbage til omkring 1800. Spillet er bemærkelsesværdigt for de firesidede pinde-terninger. I Danmark kaldes spillet daldøs i Nord- og Vestjylland, og muligvis daldos på Bornholm. I Norge kendes det under navnet daldøsa i Jæren, hvor der, modsat hvad der er tilfældet i Danmark, er en levende tradition for daldøs-spillet. Et lignende spil sáhkku, som bruger næsten identiske terninger, kendes i flere varianter fra Sø-Samer in Nordnorge, Finland og Rusland. Der ud over er spillets nærmeste slægtninge tilsyneladende spillet tâb fra Nordfrika og Sydvestasien, måske på nær et ukommenteret diagram i et håndskrift fra Sydengland.
Spillets start
Daldøs / Regler
Daldøs